《深秋与徐渔庄登玉屏晚眺》
清代·陈广宁

两人合著画屏里，身似寒松心似水。穿松涉水吟未已，落日平芜澹千里。

萧萧枫叶飘丹黄，林下人家打稻忙。遥指炊烟风袅处，矮脚鸡肥白酒香。

猗嗟山村人兮乐莫乐，何不与子买庐落。

作者简介：（?—1814）清浙江山阴人，字靖侯，号默斋。初袭云骑尉世职，官至云南腾越镇总兵。有《寿雪山房诗稿》。